vALSTYBINĖ ENERGETIKOS reguliavimo taryba

NUTARIMAS

dėl UAB „ALYTAUS ŠILUMOS TINKLAI“ KARŠTO VANDENS KAINŲ DEDAMŲJŲ NUSTATYMO

2025 m. kovo 24 d. Nr. O3E-364

Vilnius

Vadovaudamasi Lietuvos Respublikos šilumos ūkio įstatymo 32 straipsnio 18 dalimi, Karšto vandens kainų nustatymo metodika, patvirtinta Valstybinės energetikos reguliavimo tarybos 2009 m. liepos 21 d. nutarimu Nr. O3-106 „Dėl Karšto vandens kainų nustatymo metodikos“, įvertinusi 2024 m. sausio 17 d. raštu Nr. SRRŽ-9 „Dėl UAB „Alytaus šilumos tinklai“ karšto vandens kainos dedamųjų nustatymo projekto“ pateiktą karšto vandens kainų dedamųjų nustatymo projektą ir 2024 m. kovo 1 d. el. laišku (reg. Nr. R1-3331) pateiktą papildomą informaciją, atsižvelgdama į Valstybinės energetikos reguliavimo tarybos Duomenų analizės ir vertinimo departamento Duomenų analizės skyriaus ir Kainodaros skyriaus 2025 m. kovo 14 d. pažymą Nr. O5E-286 „Dėl UAB „Alytaus šilumos tinklai“ šilumos bazinės kainos ir karšto vandens kainų dedamųjų nustatymo“, Valstybinė energetikos reguliavimo taryba n u t a r i a:

1. Nustatyti UAB „Alytaus šilumos tinklai“ karšto vandens kainos (be PVM), išreiškiamos formule 0,26 + Tkv kd, dedamąsias:

1.1. Karšto vandens kainos pastoviąją dedamąją – 0,26 Eur/m3.

1.2. Karšto vandens kainos kintamąją dedamąją – Tkv kd:

1.2.1. karšto vandens kainos kintamosios dedamosios Tkv kd formulę vartotojams daugiabučiuose namuose:

Dedamoji	Formulė
Karšto vandens kainos kintamoji dedamoji	Tkv kd = (52,19 × Tš) + (1,02 × Tgv) + (0,018 × Tgv pard)

1.2.2. karšto vandens kainos kintamosios dedamosios Tkv kd formulę kitiems vartotojams:

Dedamoji	Formulė
Karšto vandens kainos kintamoji dedamoji	Tkv kd = (51,00 × Tš) + (1,00 × Tgv) + (0,018 × Tgv pard)

čia:

Tš – pirktos (pagamintos) šilumos kaina (Eur/kWh);

Tgv – geriamojo vandens tiekimo ir nuotekų tvarkymo paslaugų kaina, taikoma abonentams (Eur/m3);

Tgv pard – geriamojo vandens pardavimo kaina abonentams (Eur/apskaitos prietaisui per mėn.).

2. Informuoti, kad šis nutarimas gali būti skundžiamas Lietuvos Respublikos administracinių bylų teisenos įstatymo nustatyta tvarka ir sąlygomis.

Pirmininkas	Renatas Pocius